Nju Jork: Prishtina dhe Beogradi rikonfirmojnë qendrimet
Palët nuk lëvizin nga qendrimet themelore për çështjen e statusit pas bisedimeve të para të drejtpërdrejta
Rezultati i vetëm konkret i takimit të parë të drejtpërdrejtë mes palëve, i arritur në praninë e ndërmjetësve ndërkombëtarë, ishte një marrëveshje për t’u takuar përsëri në Bruksel, më 14 tetor. Sipas një deklarate të përbashkët, të quajtur “Deklarata e Nju Jorkut”, të dyja palët lanë të kuptohej se duan që procesi të vazhdojë. Por Presidenti i Kosovës Fatmir Sejdiu tha mbrëmë se 10 dhjetori duhet të jetë afati i fundit kur duhet të merret vendimi përfundimtar: Negociatorët ndërkombëtarë, të cilët mbrëmë patën takime të tjera me secilën palë veç e veç, shprehën optimizëm duke thënë se si Prishtina dhe Beogradi duken të vendosur për ta çuar procesin me sukses deri në fund. Por është e paqartë se çfarë nënkuptonin ata me fjalën sukses kur qendrimet e të dyja palëve mbeten diametralisht të kundërta. Beogradi vazhdon të ngulë këmbë në idenë e autonomisë së gjerë për Kosovën dhe e quan këtë një kompromis që po bën Serbia. Ministri i jashtëm Vuk Jeremiç tha se bisedimet duhet të vazhdojnë aq gjatë sa të jetë e nevojshme deri sa të arrihet kompromisi duke nënkuptuar autonominë e gjerë minus sovranitetin. tha ministri i jashtëm i Serbisë Vuk Jeremiç. Por Hashim Thaçi, kryetar i Partisë Demokratike të opozitës dhe anëtar i Grupit Negociator, tha se kompromisi mes Kosovës dhe Serbisë është i pamundur sepse për shqiptarët ka vetëm një zgjidhje dhe kjo është pavarësia. Shqiptarët kanë paralajmëruar se mund të shpallin në mënyrë të njëanëshme pavarësinë në fund të këtij viti nëse bisedimet dështojnë. Ndërsa Beogradi thotë se kjo mund të çojë në një destabiulizim të ri të Ballkanit. //ii